《戊辰三月清明后三日见叶丈于石林承命赋诗作》
宋代·韩元吉

东风易阴晴，一雨晓便止。
舍舟欣徐行，乌鹊声为喜。
岧峣石林欣，苍翠间红紫。
丈人厌调元，玩意丘壑里。
郑公化乡闾，邺侯盛图史。
千载发词源，一点诣翰理。
霞裾月中仙，珠履天下士。
时从诗酒乐，不负湖山美。
方瞳照玄发，眉寿端自此。
缅怀西湖春，荆棘迷故里。
两髦看公游，玉节旋屡弭。
风尘三十载，碌碌类余子。
晚登载欣堂，謦欬闻正邕。
榆枋望天池，奋迅思决起。
当谋白云居，敢援赤松比。
临流整游观，三沐聊洗耳。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。